“ชาญชัย กุลถาวรากร” ลาออกบอร์ด ROCK พร้อมทิ้งบิ๊กล็อตเกลี้ยงพอร์ต 20%
"ชาญชัย กุลถาวรากร" ลาออกบอร์ด ROCK พร้อมทิ้งหุ้นบิ๊กล็อตเกลี้ยงพอร์ต 20% ราคาสูงกว่ากระดาน 
"ชาญชัย กุลถาวรากร" ลาออกบอร์ด ROCK พร้อมทิ้งหุ้นบิ๊กล็อตเกลี้ยงพอร์ต 20% ราคาสูงกว่ากระดาน
25 เม.ย. 2562

บริษัท ร้อกเวิธ จำกัด (มหาชน) หรือ ROCK แจ้งผ่านตลาดหลักทรัพย์แห่งประเทศไทยว่า เมื่อวานนี้ (24 เม.ย.) นายชาญชัย กุลถาวรากร ได้จำหน่ายหุ้นสามัญของบริษัท จำนวน 4 ล้านหุ้น คิดเป็น 20% ให้กับบุคคลต่างๆ จำนวน 6 ราย ในราคาหุ้นละ 24 บาทผ่านรายการบิ๊กล็อต
โดยภายหลังการขายหุ้นดังกล่าวจะทำให้นายชาญชัย ไม่มีหุ้นคงเหลือในบริษัท แต่การเปลี่ยนแปลงโครงสร้างผู้ถือหุ้นครั้งนี้ ไม่มีผลกระทบต่อโครงสร้างการบริหารของบริษัท รวมถึงนโยบายการดำเนินธุรกิจของบริษัทแต่อย่างใด
สำหรับบุคคลทั้ง 6 รายที่ซื้อหุ้นดังกล่าว ประกอบด้วย นายดุษฎี พงษ์สุทธิมนัส ,นางสาวรัชนี พงษ์สุทธิมนัส ,นางสาวณัฐิกา พงษ์สุทธิมนัส ,นางสาวสวรรญา วัฒนายนต์ ,นายสหนันท์ เชนตระกูล และนายชาคริต วรชาครียนันท์
ภายหลังการซื้อขายหุ้นครั้งนี้ ทำให้โครงสร้างการถือหุ้นของบริษัทเปลี่ยนแปลงไป ดังนี้

 
ทั้งนี้ นายชาญชัย กุลถาวรากร ซึ่งดำรงตำแหน่งกรรมการ ได้ลาออกจากบริษัทฯ โดยการลาออกมีผลตั้งแต่วันที่ 23 เม.ย.2562 เป็นต้นไป
อนึ่ง ราคาหุ้น ROCK ปิดตลาดวานนี้ (24 เม.ย.) อยู่ที่ระดับ 19.50 บาท ลบ 0.40 บาท หรือ 2.01% สูงสุดที่ 19.90 บาท ต่ำสุดที่ 19.50 บาท ด้วยมูลค่าซื้อขาย 96.39 ล้านบาท